Paviršinė vėryba

Paviršinė vėryba () – vėryba, kai įvėriniai įveriami per odą plokščiame kūno paviršiuje, kuris nėra ryškiai išgaubtas. Įvėrimo kanalas ir įvėrinio strypelis eina lygiagrečiai odos paviršiui (kitais atvejais paprastai įvėrinys įveriamas stačiai odai).

Kartais paviršinių įvėrinių kanalai sunkiai gyja, nes audiniai atmeta įvėrinį kaip svetimkūnį. Įvėrinys iškeliamas aukštyn, link odos paviršiaus.About: Tattoo/Body piercing Gerai parinkti vėrimo vieta ir pats įvėrinys sumažina atmetimo tikimybę. Gerai įvertas paviršinis įvėrinys gali laikyti virš 3 mėnesių, kelerius metus ar dar ilgiau.

Tinkamiausi paviršiniai įvėriniai yra hanteliukai. Kartais naudojami tefloniniai hanteliukai, kuriuos kai kas vertina dėl lankstumo.

 Paviršinių įvėrinių tipai 
Daugiau ar mažiau įprasti paviršiniai įvėriniai yra:
 Korsetiniai įvėriniai () – dvi eilės simetriškai išdėstytų (paprastai nugaros odoje) įvėrinių, kurie skirti būti suvarstyti lyg korsetas.
 Christinos įvėrinys () – įvėrinys gaktoje.
 Medison įvėrinys () – horizontalus įvėrinys kaklo srities odoje virš raktikaulių.
 sprando įvėrinys () – įvėrinys sprando odoje.
 kaklo įvėrinys ( – kitaip dar  'vampyro įkandis') – įvėrinys kaklo šono odoje.
 klubo įvėrinys () – įvėrinys klubo srities odoje.
 krūtinkaulio srities įvėrinys () – įvėrinys krūtinkaulio srities odoje.
 riešo įvėrinys () – įvėrinys riešo srityje, paprastai viršutinėje pusėje.
 prieakio įvėrinys () – įvėrinys prie akies (virš skruostikaulio, žemiau antakio).

 Atmetimas 
Kartais kūnas atmeta įvėrinius kaip svetimkūnius, kaip rakštis. Tuomet vėrimo kanalas negyja, o per jį einantis įvėrinys išstumiamas, Atmetimo reakcijos požymis yra nenormalus paraudimas apie įvėrimo kanalą. Vėliau gali taip būti, kad įvėrinys ima matytis pro odą. Tokį įvėrinį turintis žmogus įvėrinio vietoje gali justi kaitimą, suerzinimą, niežulį. Tokiu atveju rekomenduojama nedelsiant kreiptis į profesionalų įvėrėją ar gydytoją.
Atmetimo reakcija gali būti pavojinga, ji gali rodyti rimtą infekciją kūno audiniuose. Atmetimas yra dažnas darant bambos ar antakių įvėrinius.

Atmetimas priklauso nuo įvėrinio vietos, kraujotakos, įvėrimo kanalo dirginimo bei bendro imuniteto. Kuo žmogus sveikesnis, tuo mažiau būna įvėrinių sukeltų komplikacijų.

Atmetimas paprastai vadinamas įvėrinio atmetimo sindromu ().

Siekiant apsisaugoti nuo atmetimo rekomenduojama įvėrimo vietą pirmas kelias savaites plauti kelis kartus per dieną. Tam naudojamas fiziologinis tirpalas ar nejodizuotos druskos tirpalas. Plaunant svarbu nejudinti įvėrinio. Nerekomenduojama plauti etanoliu, vandenilio peroksidu ar tepti tepalais.

 Nuorodos 

 BMEZine page on Surface Piercing Rejection  – Explanation of various types of surface piercing techniques and rejection with several photos of piercings in the process of being rejected.
 Body piercing aftercare

Kategorija:Kūno modifikavimas